Anna Margrét Jónsdóttir, formaður félags íslenskra rannsóknarlækna tekur undir með öðrum læknafélögum að greining leghálsýna sé best borgið á Íslandi. Boðleiðirnar séu lengri þegar sýni eru send erlendis til greiningar. Þannig séu meiri líkur á að eitthvað fari úrskeiðis.
Við teljum alrangt að gæði og öryggi rannsókna, og þar með heilsa og öryggi kvenna, séu best tryggð með samningum við erlenda aðila. Þvert á móti; þá verða boðleiðir verða styttri og skilvirkni meiri með því að halda áfram að gera þessar rannsóknir á Íslandi.
það er sending til útlanda, það virðist vera að þegar sýnin koma til danmerkur að skipta um kennitölu - það þurfi að færa þau yfir á danska kennitölu og svo færa þau aftur yfir á íslenska kennitölu. Maður hugsar svona þegar boðleiðinrar eru orðnar svona langar séu líkur á því að eitthvað geti farið úrskeiðis.
Í kvöldfréttum RÚV í gær lýsti varaformaður læknaráðs Landspítala yfir þungum áhyggjum að greining leghálssýna yrði flutt úr landi. Heilbrigðisyfirvöld hafa gert þriggja ára samning við greiningarfyrirtæki í Danmörku. Það telja stjórnvöld öruggara og í samræmi við erlend öryggisviðmið. Rannsóknarstofur þurfi að greina ákveðið lágmark sýna, sem er í Danmörku 25 þúsund sýni, sem náist ekki hérlendis.
Anna Margrét segir að sýnafjöldi sé engin gæðatrygging. Hægt sé að tryggja gæði með reglulegri vottun á starfseminni.
þessi tala er 15 þúsund í Noregi, í öðrum löndum eins og Svíþjóð og Hollandi eru engin slík viðmið. Í Svíþjóð er miðað við að hver einstaklingur skoði 2 þúsund sýni á ári. En ekki miðað við heildarfjöldi á hverja rannsóknarstofu.
Þúsund sýni hafa verið tekin hjá heilsugæslunni í janúar og febrúar en þau eru enn á Íslandi, það þarf að handmerkja sýnin á meðan verið er að forrita tölvukerfi sem geri ferlið skilvirkara. Með samningnum sem skrifað hefur verið undir við danska greiningarfyrirtækið býst forstjóri heilsugæslunnar við að biðtiminn eftir niðurstöðu styttist í mánuð.
við höfum miklar áhyggjur af því hvernig þetta er að þróast. Og þetta hefur allt saman komið okkur mjög mikið á óvart. Hvernig þessi þróun hefur orðið. Hvað þetta virðist vera illa skipulagt og síðast en ekki síst þá er samráð við aðra aðila en heilsugæsluna virðist ekki hafa átt sér stað. Það er eitthvað sem er mjög slæmt í þessu ferli.
Formaður félags rannsóknarlækna segir flutning leghálskimana til heilsugæslunnar illa skipulagða og ekkert samráð hafi átt sér stað utan heilsugæslunnar. Meiri líkur séu á að eitthvað fari úrskeiðis þegar sýnin eru send utan til greiningar.